ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 618 

13 Αυγούστου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός νέου Προέδρου Εφορείας του Εθνικού Γυ¬ 
μναστηρίου Αθηνών «Ο.Ι. ΦΩΚΙΑΝΟΣ» μετά από 


παραίτηση του Βεκίνη Σ. 1 

Κανονισμός Προπονητών Πετοσφαίρισης. 2 

Χορήγηση άδειας ίδρυσης και λειτουργίας παραρτήμα¬ 
τος του Ωδείου Αργυρουπόλεως στη Μεταμόρφωση 

Αττικής. 3 

Χορήγηση άδειας ίδρυσης και λειτουργίας Μουσικής 

Σχολής στην Αναστασία Φαλιδούρη. 4 

Χορήγηση άδειας ίδρυσης και λειτουργίας Μουσικής 
Σχολής στο Βασίλειο Αγγελόπουλο. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ4/1222 (1) 


Ορισμός νέου Προέδρου Εφορείας του Εθνικού Γυμνα- 
στηρίου Αθηνών «0.1. ΦΩΚΙΑΝΟΣ» μετά από παραίτηση 
του Βεκίνη Σ. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 5 και 10 του Ν. 1232/1982 (Φ.Ε.Κ. 22/ 
1982 τ. Β). 

2. Του Ν.Δ. 561 /1941 «Περί του Εθνικού Γυμναστηρίου 
Αθηνών, «0.1. ΦΩΚΙΑΝΟΣ». 

3. Της αριθμ. 79263/8.6.1967 κοινής απόφασης των 
Υπουργών Συντονισμού και Εθνικής Παιδείας και θρη¬ 
σκευμάτων, «Περί σύνθεσης της υπό του άρθρου 3 παρ. 2 
του Ν. 215/1943 προβλεπομένης εφορείας του Ταμείου 
του Εθνικού Γυμναστηρίου Αθηνών «0.1. ΦΩΚΙΑΝΟΣ». 

4. Της παρ. 2 του άρθρου 18 του Π.Δ. 147/1976, «περί 
Οργανισμού της Κεντρικής Υπηρεσίας του ΥΠΕΠΘ». 

5. Το αριθμ. 26/28.6.1993 έγγραφο του Εθνικού Γυ¬ 
μναστηρίου Αθηνών «0.1. Φωκιανός», από το οποίο προ¬ 
κύπτει ότι ο Πρόεδρος της Εφορείας του αναφερομένου 
Γυμναστηρίου Σπύρος Βεκίνης, παραιτήθηκε από την 
θέση αυτή. 

6. Την υπ’ αριθ. Υ. 1939/1992 κοινή απόφαση του Πρω¬ 
θυπουργού και του Υπουργού Εθνικής Παιδείας και θρη¬ 
σκευμάτων, για τη μεταβίβαση αρμοδιοτήτων, αποφασί¬ 
ζουμε: 


Τ. Ορίζεται Πρόεδρος της Εφορείας του Εθνικού Γυ¬ 
μναστηρίου Αθηνών «0.1. ΦΩΚΙΑΝΟΣ», ο Αν,αγωνστόπου- 
λος Διονύσης Διευθυντής Π.Ε. του ΥΠΕΠΘ, σε αντικατά¬ 
σταση του Καθηγητή Φυσικής Αγωγής Σπύρου Βεκίνη, ο 
οποίος παραιτήθηκε από τη θέση του Προέδρου. 

Η θητεία του Προέδρου λήγει στις 31.5.1994, όταν λή¬ 
γει η θητεία όλων των μελών της Εφορείας του Εθνικού 
Γυμναστηρίου Αθηνών «0.1. ΦΩΚΙΑΝΟΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1993 

Ο ΥΦΥΠΟΥΡΓΟΣ 

ΘΩΜΑΣ ΚΟΥΡΤΗΣ 
--♦-- 

Αριθ. 1588 (2) 

Κανονισμός Προπονητών Πετοσφαίρισης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 75/75 «Περί οργανώσεως του εξωσχολικού 
Αθλητισμού κ.λ.π. όπως τροποποιήθηκαν και συμπληρώ¬ 
θηκαν με τους Νόμους 423/76 665/77 και 1070/80 (άρ¬ 
θρο 1 παρ. στ.). 

γ) Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρείες και άλλες διατάξεις». 

2. Του Ν. 1558/17.7.85 «Κυβέρνηση και Κυβερνητικά 
Όργανα». 

3. Την κοινή απόφαση Υ 1947/10.12.92 (ΦΕΚ 732/Β/ 
17.12.92) του Πρωθυπουργού και της Υπουργού Πολιτι¬ 
σμού «Ανάθεση αρμοδιοτήτων στον Υφυπουργό Πολιτι¬ 
σμού Ευάγγελο Μεϊμαράκη». 

4. Το 6847/12.1.93 έγγραφο της ΕΟΠΕ, με το οποίο 
υποβλήθηκε ο κανονισμός Προπονητών Πετοσφαίρισης. 

5. Την ανάγκη δημιουργίας κανονιστικού πλαισίου για 
τους προπονητές Πετοσφαίρισης, αποφασίζουμε: 

Εγκρίνουμε τον Κανονισμό Προπονητών Πετοσφαίρι¬ 
σης, το κείμενο του οποίου έχει ως εξής: 

Άρθρο 1 

1. Το επάγγελμα προπονητή Πετοσφαίρισης (Βόλλεϋ) 
στην Ελλάδα έχουν το δικαίωμ να το ασκήσουν: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Οι πτυχιούχοι των τμημάτων Φυσικής Αγωγής και 
Αθλητισμού (ΤΕΦΑΑ) με ειδικότητα Πετοσφαίρισης, όπως 
ο νόμος ορίζει. 

β) Οι κάτοχοι σχετικού διπλώματος αναγνωρισμένης 
σχολής προπονητών της ημεδαπής ή της αλλοδαπής, με 
την απαραίτηση προϋπόθεση, ότι κατέχουν και άδεια 
άσκησης επαγγέλματος, η οποία χορηγείται από τη Γενική 
Γραμματεία Αθλητισμού (Γ.Γ.Α.), όπως ο νόμος ορίζει. 

γ) Αλλοδαποί προπονητές, με έγκριση της Γ.Γ.Α. μόνο 
σε σωματεία της Α1 ανδρών ή στην Εθνική ομάδα ανδρών 
προσλαμβανόμενοι από την Ελληνική Ομοσπονδία Πετο¬ 
σφαίρισης (Ε.Ο.ΠΕ.), με τους όρους και προϋποθέσεις 
που ορίζονται στην παράγραφο 3 του παρόντος άρθρου. 

2. Για τη χορήγηση άδειας άσκησης επαγγέλματος του 
προπονητή σε Ελληνες υπηκόους και ομογενείς, κατά τα 
ισχύοντα για την απόδειξη της πατρικής ή μητρικής γραμ¬ 
μής στον χώρο, κατόχους διπλώματος σχολής της αλλοδα¬ 
πής, είναι απαραίτητη προϋπόθεση η αναγνώρηση της 
ισοτιμίας του διπλώματός των, από την επιτροπή του «άρ¬ 
θρου 10» του παρόντος κανονισμού. 

3. Για την πρόσληψη αλλοδαπού προπονητή από σωμα¬ 
τεία Α1 ανδρών ως και από την Ε.Ο.ΠΕ., για την Εθνική 
μας ομάδα ανδρών με την επιφύλαξη των διατάξεων του 
Κοινοτικού Δικαίου και την απαραίτητη προϋπόθεση υπο¬ 
βολής στην Γ.Γ.Α. των απαιτουμένων και για τους λοιπούς 
αλλοδαπούς δικαιολογητικών, απαιτείται η σύμφωνα με 
τον νόμο, χορήγηση άδειας παραμονής και εργασίας, 
ύστερα από προηγούμενη έγκριση της Γ.Γ.Α. που παρέχε¬ 
ται μόνο εφόσον ο αλλοδαπός: 

α) Έχει ηλικία όχι ανώτερη των 55 ετών. 

β) Έχει διατελέσει πρώτος προπονητής Εθνικής ανδρι¬ 
κής ομάδας επί ένα (1) τουλάχιστον χρόνο ή έχει διατελέ- 
σει για τρία (3) τουλάχιστον χρόνια 1 ος προπονητής ομά¬ 
δας αγωνιζόμενης στην ανώτατη βαθμίδα πρωταθλήματος 
ξένης χώρας. 

γ) Υποβάλλει δήλωση με την οποία αποδέχεται ανεπι¬ 
φύλακτα τις οικείες διατάξεις του παρόντος κανονισμού 
και ότι το υποβαλλόμενο στην Γ.Γ.Α. ιδιωτικό συμφωνη¬ 
τικό (συμβόλαιο) πρόσληψής του είναι το μόνο που ανα¬ 
γνωρίζει συνομολογεί και αποδέχεται ένταντι της Ρ.Ι.ν.Β. 
ή οποιοσδήποτε άλλης αρχής στην Ελλάδα και στό εξωτε¬ 
ρικό. 

δ) Αποδέχεται και συνομολογεί, με το ίδιο συμφωνητικό 
και με την πρόβλεψη ρητού όρου, ότι η επίλυση τυχόν 
συμβατικών οικονομικών διαφορών του με το σωματείο Α1 
Εθνικής κατηγορίας, θα επιλύονται από τα αρμόδια όργανα 
της παραγράφου 5 του άρθρου 43 του Νόμου 1958/91. 

4. Η διαπίστωση των υπό στοιχ. α, β, γ, και δ προϋποθέ¬ 
σεων της παραγράφου 3 του παρόντος άρθρου γίνεται 
από την επιτροπή του άρθρου 10 του παρόντος κανονι¬ 
σμού, οι δε διαπιστώσεις αυτές έχουν γνωμοδοτικό χαρα¬ 
κτήρα για τη Γ.Γ.Α. προκειμένου να χορηγήσει την κατά τα 
άνω έγκρισή της. Η διάταξη της περίπτωσης αυτής δεν 
εφαρμόζεται για τις διαφορές που θα αναφύονται μεταξύ 
Ε.Ο.ΠΕ. και αλλοδαπού Ομοσπονδιακού προπονητού. 

5. Η έγκριση της Γ.Γ.Α. για την πρόσληψη αλλοδαπού 
προπονητή, παρέχεται με την απαραίτητη υποχρέωση του 
σωματείου Α1 ή της Ε.Ο.ΠΕ., ότι αν τυχόν προσληφθεί συ¬ 
νεργάτης του αλλοδαπού προπονητή, αυτός είναι υποχρε¬ 
ωτικά Ελληνας. 

6. Απαγορεύεται η πρόσληψη αλλοδαπού προπονητή 
εφόσον στη διάρκεια της αγωνιστικής περιόδου για την 


οποία ζητείται η έγκριση της πρόσληψής του, απολύθηκε 
από άλλο σωματείο με υπαιτιότητά του, ή προσφεύγει 
αναιτιολόγητα στην Ρ.Ι.ν.Β.. 

7. Αλλοδαποί προπονητές που απασχολούνται κατά την 
έναρξη ισχύος του παρόντος σε Σωματεία Α1 Εθνικής Κα¬ 
τηγορίας ανδρών γυναικών δεν υπάγονται στις διατάξεις 
του παρόντος κανονισμού μέχρι να λήξει με οποιοδήποτε 
τρόπο η σύμβασή τους με το σωματείο (αρχική ή ανανεω- 
θείσα). 

Άρθρο 2 

1. Απαγορεύεται από τα σωματεία οποιοσδήποτε κατη¬ 
γορίας και για τις ομάδες όλων των διαβαθμίσεων (αν¬ 
δρική, εφηβική, παίδων, γυναικών, νεανίδων, κορασίδων, 
μίνι, κ.λ.π.) η απασχόληση σαν προπονητών ατόμων που 
δεν πληρούν τις προϋποθέσεις του Νόμου και του παρό¬ 
ντος κανονισμού για την άσκηση του επαγγέλματος του 
προπονητή Πετοσφαίρισης με την επιφύλαξη των διατά¬ 
ξεων της παρ. 4 του παρόντος άρθρου. 

2. Το δικαίωμα άσκησης του επαγγέλματος του προπο¬ 
νητή, πλην της περίπτωσης του άρθρου 1 παρ. Ια, αποδει- 
κνϋεται από την άδεια εξάσκησης επαγγέλματος της 
Γ.Γ.Α. βάσει της οποίας υποχρεωτικά εκδίδεται το δελτίο 
ταυτότητας από το Σύνδεσμο Ελλήνων Προπονητών Πε- 
τοσφαίρισης (Σ.Ε.Π.ΠΕ.), θεωρημένο από την Ε.Ο.ΠΕ. 

3. Η Ε.Ο.ΠΕ και οι υπαγόμενες σε αυτήν τοπικές ενώ¬ 
σεις ή τοπικές επιτροπές υποχρεούνται στις προκηρύξεις 
των οικείων πρωταθλημάτων όλης της αγωνιστικής Πυρα¬ 
μίδας ως και των αγώνων του Κυπέλου Ελλάδας να περι¬ 
λαμβάνουν διάταξη σύμφωνα με την οποία τα διαγωνιζό- 
μενα σωματεία υποχρεούνται προ της έναρξης του αγώνα 
να καταθέτουν στα οριζόμενα για τον έλεγχο όργανα, μαζί 
με τα δελτία των αθλητών τους και το δελτίο ταυτότητας 
των προπονητών τους, που θα αναγραφούν στο φύλλο 
αγώνα, που εκδίδει κατά την προηγούμενη παράγραφο ο 
Σ.Ε.Π.ΠΕ., με την πρόβλεψη ότι η παράβαση της υποχρέ¬ 
ωσης αυτής από το διαγωνιζόμενο σωματείο θα συνεπά¬ 
γεται σε βάρος τους τις ίδιες κυρώσεις που θα προβλέπο- 
νται από την προκήρυξη και για την παράτυπη συμμετοχή 
πετοσφαιριστή. 

4. Κατ' εξαίρεση για τις διοργανώτριες αρχές τοπικών 
πρωταθλημάτων και αγώνων Κυπέλλου των σωματείων Α 
και Β κατηγορίας η απαγόρευση της παραγράφου 3 θα αρ¬ 
χίσει εφαρμοζόμενη μετά 2 αγωνιστικές περιόδους από 
την έναρξη ισχύος του παρόντα κανονισμού ενώ για τα σω¬ 
ματεία Γ, Δ και μικροτέρων κατηγοριών η απαγόρευση της 
παραγράφου 3 θα αρχίσει εφαρμοζόμενη μετά 4 αγωνιστι¬ 
κές περιόδους. 

Άρθρο 3 

Οι νόμιμα απασχολούμενοι με το επάγγελμα του προπο¬ 
νητή Πετοσφαίρισης στην Ελλάδα σύμφωνα με τα οριζό¬ 
μενα στο άρθρο 1 του παρόντος κανονισμού υπάγονται 
υποχρεωτικά στις διατάξεις του κανονισμού αυτού. 

Άρθρο 4 

1. Για την απόκτηση οποιοσδήποτε κατηγορίας διπλώ¬ 
ματος προπονητή Πετοσφαίρισης στην Ελλάδα, κατά το 
άρθρο 1 παρ. 1 β του παρόντος απαραίτητη προϋπόθεση 
είναι η αποφοίτηση από σχολή προπονητών της Γ.Γ.Α., 
σύμφωνα με τις διατάξεις του Νόμου και του παρόντος κα¬ 
νονισμού. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


6691 


2. Ειδικότερα ιδρύονται και λειτουργούν από τη Γ.Γ.Α. 
σχολές προπονητών Γ, Β και Α κατηγορίας που αντίστοιχα, 
χορηγούν διπλώματα, με τα οποία παρέχεται το δικαίωμα 
άσκησης του επαγγέλματος μετά τη χορήγηση και της 
κατά νόμο άδειας. 

3. Για τη φοίτηση σε σχολή προπονητών Γ κατηγορίας, ο 
υποψήφιος πρέπει: 

α) Να έχει αρτιμέλεια. 
β) Να έχει ηλικία από 25 - 40 ετών, 
γ) Να είναι κάτοχος απολυτηρίου Γυμνασίου ή άλλης 
ισότιμης σχολής. 

δ) Να είχε ενεργό συμμετοχή, ως πετοσφαιριστής σε 
σωματεία οποιοσδήποτε κατηγορίας για μία τουλάχιστον 
5ετία την οποία βεβαιώνει εγγτράφως η Ε.Ο.ΠΕ. 

4. Για τη φοίτηση σε σχολή προπονητών Β κατηγορίας, 
ο υποψήφιος πρέπει: 

α) Νά έχει αρτιμέλεια. 

β) Να έχει ηλικία μέχρι 45 ετών (από 25 - 45). 
γ) Να είναι κάτοχος απολυτηρίου Λυκείου ή απολυτη¬ 
ρίου Γυμνασίου παλαιού τύπου ή άλλης ισότιμης σχολής. 

δ) Να έχει δίπλωμα Γ κατηγορίας και άδεια άσκησης 
επαγγέλματος της Γ.Γ.Α. που να αποκτήθηκε τουλάχιστον 
πριν 2 χρόνια. 

ε) Να καταθέσει βεβαίωση της Ε.Ο.ΠΕ. ότι άσκησε το 
επάγγελμα του προπονητή για δύο (2) χρόνια, ή να κατα¬ 
θέσει υπεύθυνη δήλωση προπονητού με άδεια Α κατηγο¬ 
ρίας, ότι διετέλεσε συνεργάτης του στην προπόνηση συ¬ 
γκεκριμένης ομάδας για χρονικό διάστημα δύο (2) χρόνων 
και η οποία να επιβεβαιώνεται από την Ε.Ο.ΠΕ. 

στ) Να έχει παρακολουθήσει ένα (1) τουλάχιστον σεμι¬ 
νάριο προπονητών στην Ελλάδα ή στο εξωτερικό, τούτου 
διαπιστωμένου από τη σχετική βεβαίωση ή δίπλωμα του 
οργανώσαντος το σεμινάριο φορέα. 

5. Για τη φοίτηση σε σχολή προπονητών Α κατηγορίας ο 
υποψήφιος πρέπει: 

α) Να έχει αρτιμέλεια. 
β) Να έχει ηλικία μέχρι 50 ετών, 
γ) Να έχει δίπλωμα Β κατηγορίας που να αποκτήθηκε 
τουλάχιστον πριν τρία (3) χρόνια. 

δ) Να καταθέσει βεβαίωση της Ε.Ο.ΠΕ. ότι άσκησε το 
επάγγελμα του προπονητή για τρία (3) χρόνια ή να καταθέ¬ 
σει υπεύθυνη δήλωση προπονητού με άδεια Α κατηγο¬ 
ρίας, ότι διετέλεσε συνεργάτης του στην προπόνηση συ¬ 
γκεκριμένης ομάδας για χρονικό διάστημα τριών (3) χρό¬ 
νων και η οποία να επιβεβαιώνεται από την Ε.Ο.ΠΕ. 

ε) Να έχει παρακολουθήσει τρία (3) τουλάχιστον σεμινά¬ 
ρια προπονητών στην Ελλάδα ή στο εξωτερικό, τούτου 
διαπιστωμένου από τη σχετική βεβαίωση ή δίπλωμα του 
οργανώσαντος το σεμινάριο φορέα. 

6. Τα ανώτατα όρια των ηλικιών που αναφέρονται στις 
αντίστοιχες σχολές Γ, Β και Α κατηγοριών θα ισχύουν μετά 
παρέλευση 3ετίας από τη δημοσίευση του παρόντος. 

7. Οι κατά την παρ. 1 του παρόντος άρθρου σχολές προ¬ 
πονητών οργανώνονται εκάστοτε από τη Γ.Γ.Α. ύστερα 
από πρόταση της Ε.Ο.ΠΕ. του Συνδέσμου Πετοσφαιρι- 
στών και απόφαση της Γ.Γ.Α. 

Τα της λειτουργίας των σχολών προπονητών^ατά κατη¬ 
γορία διπλώματος τα απαιτούμενα δικαιολογητικά, η διδα¬ 
κτέα ύλη, ο τρόπος εξετάσεων και γενικά κάθε άλλο θέμα 
σχετικό με την οργάνωση και την οργάνωση και τη λει¬ 
τουργία των σχολών προπονητών θα καθορίζονται με από¬ 
φαση της Γ.Γ.Α. 


Στις σχολές προπονητών δικαιούνται να διδάξουν, εφ’ 
όσον επιλεγούν αρμοδίως, προπονητές έχοντες δίπλωμα 
Α κατηγορίας και άδεια ασκήσεως του επαγγέλματος της 
Γ.Γ.Α. 

Αρθρο 5 

1. Οι Προπονητές Πετασφαίρισης έχουν το δικαίωμα να 
ασκήσουν το επάγγελμα αυτό, ανάλογα με την κατηγορία 
του διπλώματός τους (και με την προϋπόθεση ότι είναι κά¬ 
τοχοι άδειας ασκήσεως του επαγγέλματος της Γ.Γ.Α.) ως 
ακολούθως: 

α) Οι κάτοχοι διπλώματος Α κατηγορίας σε σωματείο 
οποιοσδήποτε κατηγορίας, Ανδρών και Γυναικών. 

β) Οι κάτοχοι διπλώματος Β κατηγορίας σε σωματεία Α2 
Εθνικής κατηγορίας και μικροτέρων κατηγοριών Ανδρών 
και Γ υναικών. 

γ) Οι κάτοχοι διπλώματος Γ κατηγορίας σε σωματεία 
που μετέχουν σε πρωταθλήματα Γ Εθνικής κατηγορίας και 
μικροτέρων κατηγοριών (τοπικών κ.λ.π.) Ανδρών και Γυ- 
ναικών. 

δ) Οι κάτοχοι διπλώματος οποιοσδήποτε κατηγορίας σε 
ομάδες Εφήβων, παίδων, νεανίδων, κορασίδων, μίνι και 
ακαδημίες, σε σωματεία οποιοσδήποτε κατηγορίας. 

2. Ελληνες πολίτες, που προσλαμβάνονται ως Ομο¬ 
σπονδιακοί προπονητές Εθνικών ομάδων, πρέπει να είναι 
κάτοχοι διπλώματος Α κατηγορίας οι δε συνεργάτες αυ¬ 
τών να είναι κάτοχοι διπλώματος Β κατηγορίας τουλάχι¬ 
στον, με την προϋπόθεση ότι έχουν την εξής προϋπηρεσία 
αντίστοιχα: 

α) Ο πρώτος προπονητής της Εθνικής ομάδας ανδρών ή 
γυναικών τρεις (3) τουλάχιστον πλήρεις αγωνιστικές πε¬ 
ριόδους σε σωματεία που μετέχουν στην ανώτατη βαθ¬ 
μίδα (Α1) του πρωταθλήματος ανδρών ή γυναικών ή 2ετή 
προϋπηρεσία σαν συνεργάτης του επικεφαλής Ομοσπον¬ 
διακού προπονητού της Εθνικής ομάδας ανδρών - γυναι¬ 
κών. 

β) Οι συνεργάτες των προπονητών των Εθνικών ομάδων 
ανδρών - γυναικών και οι πρώτοι προπονητές των Εθνικών 
ομάδων, Ελπίδων, Νέων, Νεανίδων, παίδων και κορασί¬ 
δων, τρεις (3) τουλάχιστον πλήρεις αγωνιστικές περιό¬ 
δους σε σωματεία Α1, Α2 και Β Εθνικής κατηγορίας ή του¬ 
λάχιστον 3ετή θητεία σαν προπονητές των περιφερειακών 
κλιμακίων της Ε.Ο.ΠΕ. 

γ) Οι λοιποί Ομοσπονδιακοί προπονητές και οι συνεργά¬ 
τες των προπονητών των Εθνικών ομάδων Ελπίδων, Νέων, 
Νεανίδων, παίδων και κορασίδων δύο (2) τουλάχιστον 
πλήρεις αγωνιστικές περιόδους, ως πρώτοι προπονητές 
σε σωματεία οποιοσδήποτε κατηγορίας. 

Αρθρο 6 

1. Τα σωματεία που μετέχουν στα πρωταθλήματα που 
διοργανώνει η Ε.Ο.ΠΕ., οι τοπικές ενώσεις και οι τοπικές 
επιτροπές επιτρέπεται να απασχολούν τους εξής προπο¬ 
νητές: 

α) Τα σωματεία Α1 και Α2 Εθνικής κατηγορίας ανδρών 
έναν προπονητή με δίπλωμα Α κατηγορίας, καθώς και 
προπονητή (ή προπονητές) οποιοσδήποτε κατηγορίας ως 
συνεργάτη αυτού. 

Επίσης επιτρέπεται να απασχολούν προπονητή οποιοσ¬ 
δήποτε κατηγορίας για τα τμήματα των εφήβων, παίδων, 
που δεν αποκλείεται να είναι ο επικεφαλής προπονητής ή 
ο συνεργάτης του. 

β) Τα σωματεία Β Εθνικής κατηγορίας ανδρών καθώς 
και Α1 - Α2 Εθνικής κατηγορίας γυναικών, έναν προπο¬ 
νητή με δίπλωμα Α ή Β κατηγορίας. Επίσης επιτρέπεται να 
απασχολούν προπονητή οποιοσδήποτε κατηγορίας για 
κάθε ένα των τμημάτων εφήβων, παίδων, νεανίδων, κορα¬ 
σίδων, που δεν αποκλείεται να είναι ο επικεφαλής προπο¬ 
νητής ή ο συνεργάτης του. 

γ) Τα λοιπά σωματεία ένα προπονητή οποιοσδήποτε κα¬ 
τηγορίας με άδεια της Γ.Γ.Α. 

2. Σε περίπτωση προβιβασμού σωματείου σε ανώτερη 
κατηγορία, παρέχεται το δικαίωμα απασχόλησης του προ¬ 
πονητή που είχε μέχρι προβιβασμού της η ομάδα για τη 
νέα και μόνο αγωνιστική περίοδο, έστω και αν αυτός δεν 
είναι κάτοχος διπλώματος για την κατηγορία που προβιβά- 
στηκε η ομάδα. 

3. Προπονητής ο οποίος έχει συμβληθεί με σωματείο 
Εθνικών κατηγοριών ανδρών - γυναικών, είτε με την ιδιό¬ 
τητα αυτή, είτε του τεχνικού συμβούλου ή τεχνικού Διευ¬ 
θυντή κ.λ.π., απαγορεύεται να παρέχει τις υπηρεσίες του 
και σε άλλο σωματείο έστω και χωρίς αμοιβή. Σε βάρος 
των παραβατών επιβάλλεται η ποινή της προσωρινής ανά¬ 
κλησης της άδειας άσκησης επαγγέλματος, κατά το άρ¬ 
θρο 9 του παρόντος, μέχρι τη λήξη της αγωνιστικής περιό¬ 
δου που διαπράχθηκε η παράβαση. 

Αρθρο 7 

1. Οι προπονητές οποιοσδήποτε κατηγορίας υποχρεού- 
νται να παρακολουθούν τα σεμινάρια, διαλέξεις και ημερί¬ 
δες επιμόρφωσης που οργανώνονται από τα αρμόδια όρ¬ 
γανα. 

2. Τα σωματεία οφείλουν να διευκολύνουν τους προπο¬ 
νητές τους στη συμμετοχή τους στις προαναφερόμενες 
εκδηλώσεις. 

3. Προπονητής οποιοσδήποτε κατηγορίας, που στη 
διάρκεια μιας 2ετίας, δεν παρακολούθησε με υπαιτιότητά 
τόυ ένα (1) τουλάχιστον από τα σεμινάρια που οργανώνουν 
τα αρμόδια όργανα Ε.Ο.ΠΕ., Σ.Ε.Π.ΠΕ., μετά τη λήξη και 
πριν από την έναρξη της αγωνιστικής περιόδου στερείται 
της άδειας άσκησης επαγγέλματος, για την αγωνιστική 
περίοδο που ακολουθεί, η οποία ανακαλείται προσωρινά 
και σε υποτροπή οριστικά κατά το άρθρο 9 του παρόντος. 

Αρθρο 8 

1. Για την επίλυση των οικονομικών διαφορών μεταξύ 
σωματείων, Ομοσπονδίας και προπονητών λειτουργούν 
στην Ε.Ο.ΠΕ. σαν όργανα αυτής, επιτροπές επίλυσης οι¬ 
κονομικών διαφορών οριζόμενες με απόφαση της 
Ε.Ο.ΠΕ., ως ακολούθως: 

α) Πρωτοβάθμια επιτροπή επίλυσης οικονομικών δια¬ 
φορών, προπονητών πετοσφαίρισης, η οποία αποτελείται 
από 5 μέλη ως εξής: 

1. Από ένα (1) μέλος του Δ.Σ. της Ε.Ο.ΠΕ. κατά προτί¬ 
μηση νομικό, ως Πρόεδρος. 

2. Από τρεις (3) νομικούς, που θα διαθέτουν τα προσό¬ 
ντα του άρθρου 42 του Ν. 1958/91, κοινής αποδοχής των 
ενδιαφερομένων μερών (Ε.Ο.ΠΕ. και Σ.Ε.Π.ΠΕ.). 

3. Από ένα (1) εκπρόσωπο του Συνδέσμου Ελλήνων 
Προπονητών Πετοσφαίρισης (Σ.Ε.Π.ΠΕ.), οριζόμενο από 
το Δ.Σ. αυτού. 

Χρέη γραμματέα εκτελεί υπάλληλος της Ε.Ο.ΠΕ. οριζό¬ 
μενος από το Δ.Σ. αυτής. 

β) Δευτεροβάθμια επιτροπή επίλυσης οικονομικών δια¬ 


φορών, προπονητών πετοσφαίρισης, η οποία συγκροτεί¬ 
ται σύμφωνα με τα αναφερόμενα στην προηγούμενη πα¬ 
ράγραφο. 

2. Η θητεία των μελών που ορίζεται με ισάριθμους ανα¬ 
πληρωματικούς από το Δ.Σ. της Ε.Ο.ΠΕ. είναι 2ετής. 

3. Με την απόφαση της παρ. 2 του παρόντος άρθρου, 
καθορίζονται τα της αποζημίωσης των μελών των προανα- 
φερομένων επιτροπών καθώς και των γραμματέων αυτών. 

4. Στις επιτροπές της παρ. 1 του παρόντος άρθρου ανή¬ 
κει η επίλυση σε πρώτο και δεύτερο βαθμό (κατ’ έφεση) 
αντίστοιχα, των οικονομικών διαφορών σωματείων αφε¬ 
νός και των προπονητών αφετέρου που απορρέουν από 
τις μεταξύ τους συμβάσεις επιφυλασσομένης της διατά- 
ξης του άρθρου 43 παρ. 5 του Νόμου 1958/91. 

5. Ενώπιον των επιτροπών της παρ. 1 του παρόντος άρ¬ 
θρου έχουν το δικαίωμα να παρίστανται τα ενδιαφερόμενο 
μέλη αυτοποσώπως ή με δικηγόρο. 

6. Το καθού η προσφυγή ή η έφεση μέρος καλείται να 
παραστεί κατά τη δικάσιμο της προσφυγής ή έφεσης ενώ¬ 
πιον της αρμοδίας επιτροπής με επιμέλεια του προσφεϋ- 
γοντος ή εκκαλούντος δια επιδόσεως σ’ αυτό με δικαστικό 
επιμελητή αντίγραφου της προσφυγής ή έφεσης μετά 
κλήσεως να παραστεί κατά την ορισθείσα δικάσιμο. 

7. Η έφεση κατά των αποφάσεων της πρωτοβάθμιας 
επιτροπής επίλυσης οικονομικών διαφορών ασκείται 
εντός της προθεσμίας δέκα πέντε (15) ημερών από της 
επίδοσης της εκκαλουμένης απόφασης. 

8. Η συζήτηση της προσφυγής ή έφεσης δεν μπορεί να 
ορισθεί σε χρόνο μεγαλύτερο των δέκα πέντε (15) ημερών 
από της κατάθεσης αυτών, οι δε επ’ αυτών αποφάσεις εκ- 
δίδονται μέσα σε χρονικό διάστημα ενός (1) μηνός από τη 
συζήτηση. 

9. Για την υπαγωγή των παραπάνω διαφορών στην αρ- 
μοδιότητά των κατά την παρ. 1 του παρόντος άρθρου επι¬ 
τροπών πρέπει: 

α) Να υπάρχει έγγραφη σύμβαση μεταξύ των ενδιαφε- 
ορμένων μερών. 

β) Να περιέχεται ρητός όρος στη σύμβαση αυτή με τον 
οποίο τα μέρη να συμφωνούν για την υπαγωγή των οικονο¬ 
μικών διαφορών που προκύπτει από αυτή, στην αποκλει¬ 
στική δικαιοδοσία των δια του παρόντος θεσπιζομένων 
επιτροπών. Μαζί με την προσφυγή ενώπιον της πρωτο¬ 
βάθμιας επιτροπής το προσφεύγον μέρος καταθέτει και 
επικυρωμένο αντίγραφο της κρινόμενης σύμβασης διαφο¬ 
ρετικά η προσφυγή τυγχάνει απαράδεκτη. 

10. Η προσφυγή στις διά του παρόντος θεσπιζόμενες 
επιτρπές επίλυσης οικονομικών διαφορών αποκλείει την 
προσφυγή στα πολιτικά δικαστήρια. 

11. Απαγορεύεται να γίνει δεκτή οποιαδήποτε δήλωση 
συμμετοχής σωματείου στο οικείο πρωτάθλημα από την 
κατά περίπτωση διοργανώτρια αρχή του (Ε.Ο.ΠΕ., τοπικές 
ενώσεις κ.λ.π.) εφόσον υπάρχει οικονομικής φύσης 
οφειλή αυτού απέναντι σε προπονητή, που έχει επιδικα- 
σθεί με τελεσίδιση απόφαση της επιτροπής επίλυσης οι¬ 
κονομικών διαφορών του παρόντος και των επιτροπών του 
άρθρου 43 παρ. 5 του Νόμου 1958/1991. 

Αρθρο 9 

1. Σε περίπτωση που ο προπονητής με την εν γένει συ¬ 
μπεριφορά του κρίνεται ακατάλληλος για το επάγγελμα 
του προπονητού ή υπέπεσε σε παράπτωμα ηθικής τάξεως 
ή διαπράξει αδίκημα που διασύρει ή δυσφημεί το άθλημα 

του βόλλεϋ ή υπέχει οικονομική υποχρέωση προς Σωμα¬ 
τείο, επιδικασθείσα τελεσίδικα από τα αρμόδια όργανα ή 
παραβιάζει τον παρόντα κανονισμό, το Δ.Σ. της Ε.Ο.ΠΕ. 
μετά από εισήγηση του Συνδέσμου Ελλήνων Προπονητών 
Πετοσφαίρισης (Σ.Ε.Π.ΠΕ.) δικαιούται την επιβολή ποινής 
της έγγραφης επίπληξης ή πρόστιμου μέχρι διακοσίων χι¬ 
λιάδων (200.000) δραχμών περιεχόμενου στο Ταμείο του 
Σ.Ε.Π.ΠΕ. Η εισήγηση αυτή πρέπει να συνοδεύεται από 
αντίγραφό της, κατόπιν κλήσης, γραπτής απολογίας του 
προπονητή ή σε περίπτωση μη ύπαρξης απολογίας αυτού, 
από το αποδεικτικό επίδοσης της κλήσης προς απολογία, 
η προθεσμία επίδοσης της οποίοας δεν πρέπει να είναι μι¬ 
κρότερη των δέκα (10) ημερών από την επίδοση της κλή¬ 
σης. 

Για τις σοβαρότερες των παραπάνω περιπτώσεων το 
Δ.Σ. της Ε.Ο.ΠΕ., ή ο Σύνδεσμος Ελλήνων Προπονητών 
Πετοσφαίρισης (Σ.Ε.Π.ΠΕ.) δικαιούνται να εισηγηθούν 
στην Γ.Γ.Α. την επιβολή ποινής ή της προσωρινής ανάκλη¬ 
σης της άδειας ασκήσεως του επαγγέλματος του προπο¬ 
νητή οιασδήποτε κατηγορίας μέχρι ένα χρόνο ή και της 
οριστικής ανάκλησης και η εισήγηση αυτή πρέπει να συνο¬ 
δεύεται από αντίγραφό της, κατόπιν κλήσης, γραπτής 
) απολογίας του προπονητή ή σε περίπτωση μη ύπαρξης 
απολογίας αυτού, από το αποδεικτικό επίδοσης της κλή¬ 
σης προς απολογία, η προθεσμία επίδοσης της οποίας 
δεν πρέπει να είναι μικρότερη των δέκα (10) ημερών από 
την επίδοση της κλήσης. 

Το δικαίωμα της προσωρινής ή οριστικής ανάκλησης της 
άδειας του προπονητή Πετοσφαίρισης έχει αυτεπάγγελτα 
ο Γενικός Γραμματέας Αθλητισμού εφ’ όσον συντρέχει 
λόγος από τους ανωτέρω, πάντοτε όμως μετά από προη¬ 
γούμενη γραπτή απολογία αυτού, τηρουμένων αναλογικά 
των ανωτέρω. 

Άρθρο 10 

1. Η επιτροπή της παραγράφου 2 και 4 του άρθρου 1 
του παρόντος κανονισμού αποτελείται από τα εξής τρία 
μέλη: 

α) Ένα μέλος του Δ.Σ. της Ε.Ο.ΠΕ., ως Προέδρος, 

2) Ένα μέλος του Δ.Σ. του Σ.Ε.Π.ΠΕ., ως μέλος, 

γ) Έναν εκπρόσωπο του τομέα Πετοσφαίρισης των ΤΕ- 
ΦΑΑ, ως μέλος. 

ι 2. Η εν λόγω επιτροπή διορίζεται με απόφαση του Γενι- 
' κού Γραμματέα Αθλητισμού για 2ετή θητεία και συνεδριά¬ 
ζει στα γραφεία της Ε.Ο.ΠΕ., εφόσον υπάρχουν αντικεί¬ 
μενα και αρμοδιότητάς της κατόπιν προσκλήσεως της 
Ε.Ο.ΠΕ. και αφού εξετάσει τις αιτήσεις των ενδιαφερομέ¬ 
νων αλλοδαπών ή των Ελλήνων υπηκόων και ομογενών, 
κατόχων διπλώματος Σχολής της αλλοδαπής αποφαίνεται 
επί των αιτήσεων και εισηγείται σχετικά στη Γ.Γ.Α. 

3. Σε περίπτωση μη προσέλευσης σε 2 συνεχόμενες 
συνεδριάσεις ενός εκ των μελών της επιτροπής, αυτό 
αντικαθίσταται από ένα εκπρόσωπο της Γ.Γ.Α. 

Άρθρο 11 

1. Οι άδειες άσκησης του επαγγέλματος του προπονητή 
πετοσφαίρισης της Γ.Γ.Α. που έχουν χορηγηθεί μέχρι την 
έναρξη της ισχύος του παρόντος κανονισμού, χωρίς διά¬ 
κριση κατηγορίας, εξακολουθούν να ισχύουν και μετά τη 
δημοσίευση του παρόντος. 

2. Πτυχιούχοι Ε.Α.Σ.Α. τριετούς φοίτησης που έχουν 
αποκτήσει ισοτιμία πτυχίου ΤΕΦΑΑ εμπίπτουν στις διατά¬ 


ξεις των πτυχιούχων με ειδικότητα Πετοσφαίρισης. 

3. Πτυχιούχοι ΤΕΦΑΑ που δεν απέκτησαν ειδικότητα 
πετοσφαίρισης εφόσον επιθυμούν να ασκήσουν το επάγ¬ 
γελμα του προπονητή πετοσφαίρισης υποχρεούνται στην 
παρακολούθηση σχολής Γ κατηγορίας της Γ.Γ.Α. 

4: Κατ' εξαίρεση των οριζομένων στο άρθρο 4 του πα¬ 
ρόντος κανονισμού πρόσωπα τα οποία σαν πετοσφαιρι- 
στές προσέφεραν εξαιρετικές υπηρεσίες και συνεπλήρω- 
σαν ως μέλη της Εθνικής ομάδας ανδρών ή γυναικών 60 
τουλάχιστον συμμετοχές για τους άνδρες και 30 για τις γυ¬ 
ναίκες δικαιούνται, αριστίνδην να συμμετάσχουν απ' ευ¬ 
θείας σε σχολή προπονητών Β κατηγορίας. 

5. Διεθνείς περοσφαιριστές των Εθνικών Ομάδων μας 
των ανδρών ή γυναικών, ασκήσαντες ή ασκούντες το 
επάγγελμα του προπονητή πετοσφαίρισης σε ομάδες Α1 
Εθνικής κατηγορίας χωρίς άδεια της Γ.Γ.Α. υπάγονται στις 
διατάξεις του παρόντος Κανονισμού. 

Οι παραπάνω δύνανται εφόσον το επιθυμούν να φοιτή¬ 
σουν για την απόκτηση διπλώματος Β κατηγορίας σε 
σχολή Β κατηγορίας. 

6. Σε περίπτωση που για οποιοδήποτε λόγο οι σχολές 
της Γ.Γ.Α. δεν λειτουργήσουν κατά το έτός 1993 τότε οι 
περιορισμοί που καθορίζει ο παρών κανονισμός μετατίθε¬ 
νται για την μετά την λειτουργία των σχολών περίοδο. 

Άρθρο 12 

1. Η επιμόρφωση των Ελλήνων προπονητών πετοσφαί¬ 
ρισης τελεί υπό την εποπτεία της Πολιτείας και εκφράζε¬ 
ται με τα επιμορφωτικά προγράμματα της Ε.Ο.ΠΕ. των 
ΤΕΦΑΑ και του Σ.Ε.Π.ΠΕ. 

2. Για την οργάνωση επιμορφωτικών εκδηλώσεων (σε¬ 
μινάριο κάμπινγκ κ.λ.π.) από άλλους φορείς πλην των στην 
παρ. 1 του παρόντος άρθρου αναφερόμενων, απαιτείται 
προηγούμενη έγκριση του Γενικού Γραμματέα Αθλητι¬ 
σμού χορηγούμενη στο φορέα μετά από αίτησή του, υπο¬ 
βαλλόμενου στον Σ.Ε.Π.ΠΕ. και διαβιβαζομένης υπ’ αυτού 
μετά γνώμης του στη Γ.Γ.Α. 

3. Η κατά την προηγούμενη παράγραφο αίτηση, για να 
εξετασθεί πρέπει να συνοδεύεται με λεπτομερές πρό¬ 
γραμμα της διδακτέας ύλης, τα ονόματα των ομιλητών, 
καθώς και αποδεικτικό καταβολής στο Σ.Ε.Π.ΠΕ. 100.000 
δραχμών το οποίο επιστρέφεται στον καταβάλοντα σε πε¬ 
ρίπτωση μη εγκρίσεως της αιτούμενης εκδηλώσεως. 

4. Απαγορεύεται η οργάνωση εκδηλώσεων επιμόρφω¬ 
σης από φορείς πλην των αναφερομένων στην παρ. 1 του 
παρόντος άρθρου, σε ημερομηνίες απέχουσες κάτω των 2 
μηνών από προγραμματισμένες εκδηλώσεις της Γ.Γ.Α., 
της Ε.Ο.ΠΕ., των Τ.Ε.Φ.Α.Α., ή του Σ.Ε.Π.ΠΕ., τυχόν δε 
κατά παράβαση της διατάξεως αυτής υποβαλλόμενες αι¬ 
τήσεις παροχής εκγρίσεως κατά την παρ. 2 του παρόντος 
άρθρου, απορρίπτονται. 

5. Πτυχία ή διπλώματα τα οποία χορηγούνται σε εκδη¬ 
λώσεις επιμορφωτικού χαρακτήρα που τελούνται κατά πα¬ 
ράβαση των παραπάνω διατάξεων δεν λαμβάνονται υπ’ 
όψιν ως αποδεικτικά στοιχεία στην περίπτωση του άρθρου 
4 παρ. 4ε και 5ε. 

Ακροτελεύτιο Άρθρο 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 
--♦- 

Αριθ. ΥΠΠΟ/ΚΑΤΕΧΝ/Δ/30160 (3) 

Χορήγηση άδειας βρύσης και λειτουργίας παραρτήματος 

του Ωδείου Αργυρουπόλεως στη Μεταμόρφωση Αττι¬ 
κής. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τ μήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ Β 987/ 
28.11.91). 

9. Την αριθμ. ΥΠΠΟ/ΚΑΤΕΧΝ/Δ/9989/8.6.1987 από¬ 
φαση «χορήγηση άδειας ίδρυσης κα λειτουργίας Ωδείου 
στην Αργυρούπολη Αττικής» (ΦΕΚ 577/Τ.Β/25.6.1978). 

10. Το από 28.6.1993 πρακτικό αυτοψίας της επιτρο¬ 
πής ελέγχου κτιρίων Σχολών Χορού. 

11. Την από 12.6.1993 αίτηση του Κωνσταντίνου Γεωρ- 
γιάδη με τα συνημμένα δικαιολογητικά, αποφασίζουμε: 

1. Χορηγούμε στον Κωνσταντίνο Γεωργιάδη άδεια ίδρυ¬ 
σης λειτουργίας παραρτήματος του Ωδείου Αργυρουπό¬ 
λεως που θα στεγαστεί στο κτίριο της οδού Μιαούλη αρ. 4 
στη Μεταμόρφωση Ααττικής. 

2. Το παράρτημα θα λειτουργήσει τα τμήματα: 1. Ωδι¬ 
κής, 2. Αρμονίας, 3. Αντίστιξης, 4. Φυγής, 5. Πληκτών, 6. 
Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 


4. Η άδεια ισχύει από το σχολικό έτος 1993 - 94. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
- + - 

Αριθ. ΥΠΠΟ/ΚΑΤΕΧΝ/Δ/37925 (4) 

Χορήγηση άδειας ίδρυσης και λειτουργίας Μουσικής Σχο¬ 
λής στην Αναστασία Φαλιδούρη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τ μήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 1 
υπογραφής» με εντολή Υπουργού στους Γ εν. Γ ραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ Β 987/ 
28.11.91). 

9. Το από 16.7.1993 πρακτικό αυτοψίας, της Δ/νσης 
Πολεοδομίας της Νομαρχίας Κιλκίς. 

10. Την από 5.5.1993 αίτηση τής Αναστασίας Φαλι- 
δούρη, με τα συνημμένα δικαιολογητικά, αποφασί¬ 
ζουμε: 

1. Χορηγούμε στην Αναστασία Φαλιδούρη άδεια ίδρυ¬ 
σης λειτουργίας Μουσικής Σχολής, που θα στεγαστεί στο 
κτίριο της οδού Κιλκίς 9, στο Πολύκαστρο Κιλκίς και θα 
έχει την επωνυμία «ΦΙΛΙΠΠΕΙΟΣ ΜΟΥΣΙΚΗ ΣΧΟΛΗ». 

2. Η Μουσική Σχολή θα λειτουργήσει το τμήμα Πληκτων. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1993 - 94. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦-- 

Αρίθ. ΥΠΠΟ/ΚΑΤΕΧΝ/Δ/33664 (5) 

Χορήγηση άδειας ίδρυσης και λειτουργίας Μουσικής Σχο¬ 
λής στο Βασίλειο Αγγελόπουλο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». ' 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τ μήματος Κρουστών, ΥΠΠΟ/ 


ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ Β 987/ 
28.11.91). 

9. Το από 28.7.1993 πρακτικό αυτοψίας της Επιτροπής 
ελέγχου κτιρίων, Σχολών και Μουσικής, του ΥΠΠΟ. 

10. Την από 1.7.1993 αίτηση του Βασιλείου Αγγελό- 
πουλου, με τα συνημμένα δικαιολογητικά, αποφασί¬ 
ζουμε: 

1. Χορηγούμε στο Βασίλειο Αγγελόπουλο άδεια ίδρυ¬ 
σης λειτουργίας Μουσικής Σχολής, που θα στεγαστεί στο 
κτίριο επί της οδού Τραλλέων 38 στο Βύρωνα και θα έχει 
την επωνυμία ΜΟΥΣΙΚΗ ΣΧΟΛΗ «ΑΕΝΑΟΣ». 

2. Η Μουσική Σχολή θα λειτουργήσει τμήματα, ωδικής, 
αρμονίας, πληκτών, κλασικής κιθάρας. ■ 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1993 - 94. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ «3Η 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα τ ων ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


' Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 


Δρχ. 

750 

β) » 

» 

» 

Β’ 

» 

30.000 


» 

1.500 

γ) » 

» 

» 

Γ 

» 

10.000 


» 

500 

δ) » 

» 

» 

Δ' 

» 

30.000 


» 

1.500 

ε) » 

» 

» 

Αναπτυξιακών Πράξεων 

» 

20.000 


» 

1.000 

στ) » 

» 

» 

Ν.Π.Δ.Δ. 

» 

10.000 


» 

500 

ζ) » 

» 

» 

ΠΑΡΑΡΤΗΜΑ 

» 

5.000 

/' 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 


» 

500 

θ) » 

» 

» 

Αν. Ειδικού Δικαστηρίου 

» 

3.0.00 


» 

150 

ι) » 

» 

» 

Α.Ε. & Ε.Π.Ε. 

» 

2ΟΟΌ00 


» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


» 

5.000 




Πληροφορίες: τηλ. 52.48.320 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















